Karen Stupples

Amatørkarriere

Karen Stupples begynte sin golfkarriere som caddie for sin far ved Prince's Golf Club, Sandwich for å tjene til lommepenger. Hun spilte for Englands juniorer fra 1989-1991 og England seniorer fra 1995-1998. Hun representerte også Storbritannia & Irland i Curtis Cup på det seirende laget i 1996 som vant på hjemmebane i Killarney, Irland og det tapende laget i 1998 på bortebane i Minneapolis, Minnesota.
Hun hadde tenkt å studere kjemi (polymerer) i Storbritannia før hun besluttet å studere ved et universitet i USA. Hjulpet av College Prospects of America, fikk hun et golfstipend først ved Arkansas State University før hun flyttet til Florida State University i 1993. Da hun representerte Florida State University vant hun to turneringer (Spring 1994 Spalding/Peggy Kirk Bell og Spring 1995 Lady Gator), og ble valgt inn på forskjellige Universitetslag(All-ACC i 1994 og 1995, og til Second-Team All-American 1995). Hun ble profesjonell etter det amerikanske amatørmesterskapet i 1998.

Profesjonell karriere

Selv om hun ble en profesjonell golfspiller, vendte Stupples hjem til England og fikk arbeid som bestyrer av bagasjerom ved Port of Dover og servitrise ved en offentlig golfbane i Kent da hun ikke hadde penger til å prøve å kvalifisere seg til LPGA-touren. Da en spisegjest på restauranten tilbød å sponse henne i tre år solgt hun og hennes mann hus, møbler og bil og flyttet til USA hvor hun fikk retten til å delta på enkelte turneringer på LPGA-touren ved å komme på en delt 52.-plass på kvalifiseringsskolen i 1998.
Hun gjorde sin profesjonelle debut på Hawaii etter å ha kvalifisert seg på mandag og etter en sesong hvor hennes beste resultat var en delt åttendeplass, måtte hun på nytt gjennomføre den endelige LPGA-kvalifiseringturneringen, hvor hun endte på en delt 17.-plass og kvalifiserte seg til en ordinær plass for 2000-sesongen. Fra 2000-2003 fikk hun 7 topp ti-plasseringer, men formen ble mye bedre i 2004.
Etter å ha sluttet som nummer to etter Annika Sörenstam ved ANZ Ladies Masters i Australia, fikk Stupples det beste resultatet over 72 hull i LPGA-tourens historie (258) slik at hun vant sin første tittel, Welch's Fry Championship, med fem slag. Denne seiren gjorde at hun fikk lov til å tilslutte seg Ladies European Tour og begynne å sanke poeng for deltagelse i Solheim Cup 2005. Hun hadde ikke tilsluttet seg LET da hun ble med på LPGA da hun på den tiden ikke hadde råd til kontingenten på £600. Hun fulgte dette opp ved å vinne Women's British Open på Sunningdale hvor hun var den andre spiller som klarte en albatross i en major-turnering (hun begynte siste runden med en eagle og albatross på de første to hulene). Hun ble bare den tredje engelske spilleren som vant en major etter Laura Davies og Alison Nicholas. og var den første som vant på hjemmebane siden Penny Grice-Whittaker i 1991. Hun passerte 1 million dollar i inntjente pengepremier på LPGA i U.S. Women's Open og kom til slutt på 6.-plass på pengelisten.
På slutten av 2004 ble Stupples æresmedlem av Royal Cinque Ports Golf Club i Deal; golfklubben fra Kent som hun ble medlem av 15 år gammel og hun var tilstede ved en mottakelse på Buckingham Palace hvor hun møtte Prins Andrew.
I 2005 representerte Stupples England ved Women's World Cup of Golf i Sør-Afrika sammen med Laura Davies, var en av spillerne som Catrin Nilsmark selv valgte til Solheim Cup og fikk sin debut på Crooked Stick GC, i Carmel, Indiana i turneringen. og tok del i det internasjonale laget til Lexus Cup.
Hun annonserte at hun var gravid i 2006 og fødte sønnen, Logan James i april 2007.